મોરબી શહેરમાં પાયાના પ્રશ્નો આજે પણ ખદબદે છે પીવાના પાણી માટે પરેશાન મહિલાઓના મોરચા અનેક વખત પાલિકા કચેરીને બાનમાં લે છે તો શહેરમાં તૂટેલા રોડ રસ્તા અને દરરોજ ઉભરાતી ગટરનો પ્રશ્ન ટ્રાફિકના પ્રશ્નની જેમ લોકો માટે શિરદર્દ બની રહ્યો છે શહેરના અનેક વિસ્તારોમાં ગટર ઉભરાવવાનું રોજિંદુ બન્યું છે અને ગંદા પાણી રોડ પર ફરી વળતા હોય થોડા દિવસો પૂર્વે જ શહેરની મુખ્ય શાક માર્કેટ પાસે મોરબીની શાન સમાન નહેરુ ગેઇટ ચોક પાસે ગટર છલકાઈ હતી અને ગંદા પાણીના તલાવડા રોડ પર છલકાયા હતા આવા અનેક પ્રશ્નોથી પ્રજા પીડાઈ રહી છે ત્યારે બીજી તરફ નગરપાલિકા કચેરીએ પ્રમુખ કે ચીફ ઓફિસર ક્યારેય નાગરિકોને મળતા નથી અને રજૂઆત કરનાર નાગરિકો પાલિકાના સામાન્ય કર્મચારીઓ સમક્ષ પોતાની વ્યથા ઠાલવીને પરત ફરે છે અને ખોટા ખાતરીના ગાજર પકડાવી દેવાય છે જે હમેશા ચવાઈ જતા જોવા મળે છે.